Diari Oficial de la Generalitat Valenciana


Sumari del DOGV 1672, del 27-11-1991 (1991/823337)

RESOLUCIÓ de 5 de novembre de l991, del Director General de Comerç, per la qual es modifica i estableix el termini de presentació de sol-licituds en aplicació de l'Ordre de 30 de novembre de 1987, del Conseller d'Industria, Comerç i Turisme.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1672

Data del DOGV
:   27-11-1991

Secció del DOGV
:   ALTRES DISPOSICIONS

Número del document
:   1991/823337


Data del document
:   05-11-1991

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

Resolució de 5 de novembre de 1991, del Director General de Comerç, per la qual modifica i estableix el termini de presentació de sol.licituds en aplicació de l'Ordre de 30 de novembre de 1987, del Conseller d'Indústria, Comerç i Turisme.  
L'Ordre de 30 de novembre de 1987, modificada per Ordre de 24 de maig de 1991, per les quals es regulen les ajudes al sector de la distribució comercial, en matèria de reforma d'estructures comercials, estableix en els articles 8, 9 i 10, els requisits, el procediment i altres tràmits necessaris per a la concessió d'ajudes a les entitats locals, les empreses públiques i altres ens públics que així les sol·liciten per a la realització d'inversions en equipaments comercials col·lectius.  
En l'actualitat es fa necessari avançar el termini de presentació de les sol·licituds de subvenció, per tal que a l'inici de cada exercici es coneguen les previsions concretes de les inversions a realitzar, i poder així les entitats promotores preveure amb suficient antelació les inversions a realitzar en l'exercici següent i comptar amb el temps suficient per a la seua correcta execució.  
Per això s'avança el termini per a la presentació de projectes, s'agilita la resolució de les sol·licituds i els beneficiaris compten amb l'exercici complet per al seu desenvolupament i execució.  
En virtut d'això, i d'acord amb el que estableix la disposició final primera de l'Ordre de 30 de novembre de 1987, del Conseller d'Indústria, Comerç i Turisme, resolc:  
Primer  
El termini per a la presentació de sol·licituds de suport a la realització de les inversions previstes en l'article 8, punts 1, 2 i 3 de l'Ordre de 30 de novembre de 1987, del Conseller d'Indústria, Comerç i Turisme, serà el comprés des de 1'l d'octubre de l'exercici immediatament anterior fins al 31 de gener de l'exercici en que es pretén executar el projecte per al qual se sol·licita l'ajuda.  
Segon  
Les sol·licituds, dirigides al Director General de Comerç, es presentaran en els serveis territorials de Comerç corresponents, caldrà adjuntar-hi la documentació a què fa referència l'article 10 de l?ordre esmentada, juntament amb:  
- Document gràfic (fotos o diapositives) que reflecteix la situació actual.  
- Memòria justificativa de la inversió, des del punt de vista comercial, que inclourà: nombre de comerciants afectats; règim de funcionament de l?equipament comercial; vinculació jurídica d'aquest, si cal, amb l'ajuntament; situació i influència de l?entorn comercial existent sobre l?equipament comercial afectat per la inversió; objectius comercials que pretenen aconseguir-se amb aquesta en coherència amb l?entorn comercial existent.  
Tot això sense perjudici que la Conselleria d?Indústria, Comerç i Turisme, puga recaptar del sol·licitant l'aportació d'altres dades i documents complementaris que es consideren necessaris per a la resolució de l?expedient.  
Tercer  
La Direcció General de Comerç podrà designar un tècnic perquè col·labore en la redacció del projecte definitiu d'execució de la inversió, per a la qual cosa l?organisme interessat haurà de posar en coneixement de la Direcció General de Comerç que es procedeix a realitzar-lo.  
Durant el temps que dure l?execució de les obres hauran de figurar, en els cartells anunciadors, les entitats que han procedit al seu cofinançament.  
DISPOSICIO TRANSITORIA  
Per a l'exercici 1992 el termini de presentació de sol·licituds esmentat en el punt primer d'aquesta resolució serà des de l'endemà de la publicació fins el 15 de març de 1992.  
DISPOSICIO DEROGATORIA  
Queda derogada la Resolució de 27 d'abril de 1988, del Director General de Comerç,.  
DISPOSICIO FINAL  
Aquesta resolució vigirà el dia de la publicació en el Diari Oficial de la Generalitat Valenciana.  
València, 5 de novembre de 1991. - El Director General de Comerç: Manuel López Estornell.